Voetpad: Stories vir Afrika, saamgestel deur Elsabe Steenberg en Elise van Wyk. Hierdie is 'n bundel kortverhale uit 'n diversiteit van volksgroepe ne kulture – van bekende tot nuwe jong skrywers.
In ’n doodgewone, plattelandse gesin word ’n kind gebore. ’n Kind wat sy rug styf trek en aanmekaar skreeu. Wat later snags nie slaap nie en in die huis rondhardloop en die ligte aan- en afsit. ’n Kind wat bedags en snags met ’n beiteltjie die pleisterwerk van die mure afslaan wanneer hy nie onder die tafel of in die besemkas sit nie. ’n Kind wat slaan en skop en sy hande flap as jy hom ’n drukkie wil gee. ’n Raaiselkind. ’n Outistiese kind.